CELEX: 32019D2004
Language: fi
Date: 2019-11-28 00:00:00
Title: Komission Täytäntöönpanopäätös (EU, Euratom) 2019/2004, annettu 28 päivänä marraskuuta 2019, Tšekin tasavallalle annetusta luvasta käyttää eräitä likimääräisiä arvioita arvonlisäverosta kertyvien omien varojen perusteen laskemiseksi annetun päätöksen 2005/872/EY, Euratom muuttamisesta henkilökuljetusten osalta (tiedoksiannettu numerolla C(2019) 8595) (Ainoastaan tšekinkielinen teksti on todistusvoimainen)

2.12.2019   
               
               
                  FI
               
               
                  Euroopan unionin virallinen lehti
               
               
                  L 310/54
               
            
         KOMISSION TÄYTÄNTÖÖNPANOPÄÄTÖS (EU, Euratom) 2019/2004,
         annettu 28 päivänä marraskuuta 2019,
         Tšekin tasavallalle annetusta luvasta käyttää eräitä likimääräisiä arvioita arvonlisäverosta kertyvien omien varojen perusteen laskemiseksi annetun päätöksen 2005/872/EY, Euratom muuttamisesta henkilökuljetusten osalta
         (tiedoksiannettu numerolla C(2019) 8595)
         (Ainoastaan tšekinkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan atomienergiayhteisön perustamissopimuksen,
         ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 6 artiklan 3 kohdan toisen luetelmakohdan,
         on kuullut omia varoja käsittelevää neuvoa-antavaa komiteaa,
         sekä katsoo seuraavaa:
         
                     (1)
                  
                  
                     Neuvoston direktiivin 2006/112/EY (2) 381 artiklan mukaan Tšekin tasavalta saa jatkaa edellytyksin, jotka olivat voimassa tässä jäsenvaltiossa sen liittymispäivänä, direktiivin liitteessä X olevan B osan 10 kohdassa tarkoitettujen kansainvälisten henkilökuljetusten vapautusta arvonlisäverosta niin kauan kuin jossakin 30 päivänä huhtikuuta 2004 yhteisöön kuuluneessa jäsenvaltiossa sovelletaan samaa vapautusta. Nämä liiketoimet on otettava kyseisen artiklan mukaisesti huomioon määritettäessä arvonlisäverosta kertyvien omien varojen perustetta.
                  
               
                     (2)
                  
                  
                     Komission päätöksen 2005/872/EY, Euratom (3) 1 a artiklan mukaan Tšekin tasavallalla on lupa käyttää direktiivin 2006/112/EY liitteessä X olevan B osan 10 kohdassa tarkoitettujen liiketoimien osalta kiinteää prosenttiosuutta arvonlisäverosta kertyvien omien varojen perusteen välisummasta silloin kun on kyse henkilökuljetuksista.
                  
               
                     (3)
                  
                  
                     Viimeisin arvonlisäverosta kertyvien omien varojen tarkastus osoitti, että lupa käyttää yksinkertaistettua laskentamenetelmää direktiivin 2006/112/EY liitteessä X olevan B osan 10 kohdassa tarkoitettujen liiketoimien osalta perustui virheellisiin ja puutteellisiin tietoihin. Jos komissiolla olisi ollut käytössään virheettömät ja täydelliset tiedot, Tšekin tasavallalle ei olisi myönnetty lupaa käyttää likimääräisiä arvioita henkilökuljetusten osalta vuosina 2015–2020. On sen vuoksi aiheellista poistaa päätöksen 2005/872/EY, Euratom 1 a artikla takautuvasti.
                  
               
                     (4)
                  
                  
                     Sen vuoksi päätöstä 2005/872/EY, Euratom olisi muutettava,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Poistetaan päätöksen 2005/872/EY, Euratom 1 a artikla.
         
         
            2 artikla
            Tämä päätös on osoitettu Tšekin tasavallalle.
         
         
            3 artikla
            Tätä päätöstä sovelletaan 26 päivästä marraskuuta 2015.
         
         
            Tehty Brysselissä 28 päivänä marraskuuta 2019.
            
               
                  Komission puolesta
               
               Günther OETTINGER
               
                  Komission jäsen
               
            
         
         
            (1)  EYVL L 155, 7.6.1989, s. 9.
         
            (2)  Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).
         
            (3)  Komission päätös 2005/872/EY, Euratom, tehty 21 päivänä marraskuuta 2005, Tšekin tasavallalle annetusta luvasta käyttää eräitä likimääräisiä arvioita arvonlisäverosta kertyvien omien varojen perusteen laskemiseksi (EUVL L 322, 9.12.2005, s. 19).